Karéta api lokal Bandung Raya

Karéta Api Commuter Line Bandung Raya (kapungkur Karéta api Lokal Bandung Raya) nyaéta layanan karéta komuter nu dioperasikeun ku KAI Commuter Indonésia anu ngahubungkeun ruteu Cicaléngka-Purwakarta-Kiaracondong-Cicaléngka tur Padalarang-Cicalengka atawa sabalikna. Karéta ieu eureun di unggal stasion nu diliwatanana iwal Stasion Andir nu masih dina tahap pangwangunan.

Rangkéan 
 3 Rangkéan ti Daop 1 Jakarta
 1 Rangkéan eks. KA Patas AC
 1 Rangkéan eks. KA Penataran Éksprés
Sakabéh rangkéan ngagunakeun AC.

Spésifikasi karéta 
 Lokomotip CC201, CC203, atawa CC206
 7 karéta ékonomi (K3 BD)
 1 karéta makan pembangkit/karéta pembangkit (KMP3/KP3 BD)

Stasion nu dilayanan 
Karéta Commuter Line Bandung Raya ngalangkungan lima wilayah kabupatén tur kota di Jawa Kulon. Ruteu utami karéta ieu ngahubungkeun wilayah kulon ka wétan, mulana ti Padalarang di Kabupatén Bandung Kulon ka Cicaléngka di Kabupatén Bandung tur sabalikna. Sapanjang jalan, karéta api bakal eureun di puseur Kota Cimahi tur Kota Bandung. Aya ogé ruteu anu langkung panjang, ti Cicaléngka ka Purwakarta, sanaos frékuénsi jadwalna langkung sakedik salian ti ruteu Padalarang - Cicaléngka.

Tarif 
Ngawitan 7 Juli 2017, PT Kereta Api Indonesia Daerah Operasi II Bandung ngalarapkeun tarif flat Rp 5.000,00 kanggo Karéta api Commuter Line Bandung Raya.

Ngawitan 1 Juni 2023, karcis Karéta api Commuter Line Bandung Raya kedah dipésér nganggo aplikasi KAI Access minimal 2 Jam dugi ka 7 dinten sateuacan mios naék karéta, teu tiasa dina lokét di tiap stasion; sajabi kanggo wargi anu sepuh sareng wargi disabilitas tiasa mésér karcis di lokét stasion. Di sababaraha stasion ogé masih tiasa mésér karcis di lokét stasion.

Rujukan

Tumbu kaluar 
 Situs resmi PT KAI 

Angkutan karéta di Indonésia
Karéta api lokal
Karéta api ékonomi